
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 16 

13 Ιανουάριου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Μεταβίβαση της αρμοδιότητας καθορισμού ωρών ερ¬ 
γασίας κατά τις απογευματινές ώρες τα Σάββατα 
και Κυριακές του προσωπικού της Γενικής Δ/νσης 
Κτηνιατρικής της Κεντρικής Υπηρεσίας του Υπουρ¬ 
γείου Αγροτικής Ανάπτυξης και τροφίμων στον 


Υπουργό Ανάπτυξης. 1 

Σύσταση ελεγκτικής ομάδας για τη διενέργεια ελέγ¬ 
χου στη Διαχειριστική Αρχή του ΚΠΣ και στην Ειδι¬ 
κή Υπηρεσία Αρχή Πληρωμής του ΚΠΣ, των Κοινο¬ 
τικών Πρωτοβουλιών και του Ταμείου Συνοχής".... 2 


Έγκριση δαπάνης ποσού 780.000 € πλέον ΦΠΑ για τη 
διενέργεια διαγωνισμού για το έργο «Εκκαθάριση 
εισφορών και καταχώρηση στοιχείων καρτελών και 
γραμματίων εισφορών ΕΤΕ-ΔΟΥ των ασφαλισμέ¬ 
νων του ΤΣΜΕΔΕ χρονικής περιόδου 2002 - 2005» 3 

Παράταση των διαδικασιών της Ομάδας Εργασίας για 
την αναμόρφωση της νομοθεσίας περί σημάτων 


για ένα ακόμα εξάμηνο. 4 

Καθορισμός ελάχιστων τιμών ξενοδοχειακών επιχει¬ 
ρήσεων για το χρονικό διάστημα 1/4/2005 μέχρι 

31/3/2006. 5 

Καθορισμός ελάχιστων τιμών Κάμπινγκ για το χρονικό 
διάστημα από 1/1/2005 μέχρι 31/12/2005. 6 


ΑΠΟΦΑΣΕΙ Σ 

Αριθ. ΔΙΑΔΠ/Γ2γ/26684 (1) 

Μεταβίβαση της αρμοδιότητας καθορισμού ωρών εργα¬ 
σίας κατά τις απογευματινές ώρες τα Σάββατα και Κυ¬ 
ριακές του προσωπικού της Γ ενικής Δ/νσης Κτηνιατρι¬ 
κής της Κεντρικής Υπηρεσίας του Υπουργείου Αγροτι¬ 
κής Ανάπτυξης και τροφίμων στον Υπουργό 
Ανάπτυξης. 

Ο ΥΦΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

Ι.Τις διατάξεις της παρ. 6 του άρθρου 1 του Ν.1157/ 


1981 "Περί κυρώσεως της από 29-12-1980 πράξεως Νο¬ 
μοθετικού περιεχομένου του Προέδρου της Δημοκρα¬ 
τίας, περί καθιερώσεως πενθημέρου εβδομάδας εργα¬ 
σίας των δημοσίων εν γένει υπηρεσιών και ρυθμίσεως συ¬ 
ναφών θεμάτων και τροποποιήσεως διατάξεων ταύτης" 
(ΦΕΚ 126/Α'). 

2. Τις διατάξεις της παραγράφου 5 του άρθρου 8 του 
Ν.2880/2001 (ΦΕΚ 9 Α') "Πρόγραμμα Πολιτεία" για τη με¬ 
ταρρύθμιση και τον εκσυγχρονισμό της Δημόσιας Διοίκη¬ 
σης και άλλες διατάξεις". 

3. Τις διατάξεις της παραγράφου 1 και 2 του άρθρου 23 
του Ν. 1735/1987 (ΦΕΚ195 Α') "Προσλήψεις στο δημόσιο 
τομέα. Κοινωνικός Έλεγχος κ.λ.π." 

4. Τις διατάξεις του άρθρου 27 του Ν.2081/1992 (ΦΕΚ 
154/Α' 1992) "Περιορισμός και Βελτίωση της αποτελε- 
σματικότητας των κρατικών δαπανών και άλλες διατά¬ 
ξεις", με το οποίο προστέθηκε άρθρο 29α στον 
Ν.1518/1985 (ΦΕΚ 137Α), όπως τελικά αντικαταστάθηκε 
με το άρθρο 1 του Ν. 2469/1997 (ΦΕΚ39/Α'). 

5. Την υπ’ αριθμ. ΔΙΔΚ/Φ. 1/2/6139 (ΦΕΚ 527/Β/24.3. 
2004) απόφαση του Πρωθυπουργού και του Υπουργού 
Εσωτερικών, Δημόσιας Διοίκησης και Αποκέντρωσης 
"Ανάθεση αρμοδιοτήτων στους Υφυπουργούς Εσωτερι¬ 
κών, Δημόσιας Διοίκησης και Αποκέντρωσης". 

6. Τις διατάξεις της παρ. 1 του άρθρου 24 του 
Ν.3200/2003 (Τροποποιήσειςτου Ν.1388/1983). 

7. Το υπ’ αριθμ. 301516/2.12.2004 έγγραφο του Υπουργεί¬ 
ου Αγροτικής Ανάπτυξης και Τροφίμων με το οποίο επιση- 
μαίνεται η ανάγκη απογευματινής απασχόλησης και κατά τα 
Σάββατα και Κυριακέςτου Προσωπικού της Γεν. Δ/νσης Κτη¬ 
νιατρικής της Κεντρικής Υπηρεσίας του Υπουργείου. 

8. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

1. Μεταβιβάζουμε στον Υπουργό Αγροτικής Ανάπτυξης 
και Τροφίμων την αρμοδιότητα να καθορίζει με απόφασή 
του τις ώρες εργασίας (απογευματινές 3.00 έως 9.00) κα¬ 
θώς και κατά τα Σαββατοκύριακα για το προσωπικό της 
Γεν. Δ/νσης Κτηνιατρικής της Κεντρικής Υπηρεσίας του 
Υπουργείου προκειμένου να επιλαμβάνεται θεμάτων που 
αφορούν τη διασφάλιση της δημόσιας υγείας. 

1. Το πιο πάνω προσωπικό θα απασχοληθεί μέσα στα 
καθοριζόμενα όρια που προβλέπουν οι ισχύουσες διατά¬ 
ξεις περί ωραρίου εργασίας. 

































170 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Ιανουάριου 2005 

Ο ΥΦΥΠΟΥΡΓΟΣ 

ΑΠΟΣΤΟΛΟΣ ΑΝΔΡΕΟΥΛΑΚΟΣ 
-♦- 

Αριθ. 6/0051 (2) 

Σύσταση ελεγκτικής ομάδας για τη διενέργεια ελέγχου 
στη Διαχειριστική Αρχή του ΚΠΣ και στην Ειδική Υπη¬ 
ρεσία "Αρχή Πληρωμής του ΚΠΣ, των Κοινοτικών Πρω¬ 
τοβουλιών και του Ταμείου Συνοχής". 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 17 του Ν. 2860/2000 "Διαχεί¬ 
ριση, παρακολούθηση και έλεγχος του Κοινοτικού Πλαισί¬ 
ου Στήριξης και άλλες διατάξεις "(ΦΕΚ 251/τ.Α'/2000). 

2. Την υπ’ αριθμ. 14650/ΔΙΟΕ 85/17.03.2004 απόφαση 
του Πρωθυπουργού και του Υπουργού Οικονομίας και Οι¬ 
κονομικών "Καθορισμός αρμοδιοτήτων των Υφυπουργών 
Οικονομίας και Οικονομικών" (ΦΕΚ519/τ.Β'/17.03.2004). 

3. Την υπ’ αριθμ. 2/27040/0022/31.7.2003 απόφαση του 
Υπουργού Οικονομίας και Οικονομικών " Καθορισμός 
αποζημίωσης των μελών των ελεγκτικών ομάδων του άρ¬ 
θρου 17 (παρ. 6 και 7) του Ν. 2860/2000 " (ΦΕΚ 
1170/Β/14.8.2003). 

4. Το εγκεκριμένο ετήσιο πρόγραμμα της τεχνικής βοή¬ 
θειας της Ε.Δ.Ε.Λ., για το έτος 2004. 

5. Το εγκεκριμένο πρόγραμμα ελέγχων της Επιτροπής 
Δημοσιονομικού Ελέγχου για το έτος 2004. 

6. Την ανάγκη διενέργειας ελέγχου στη Διαχειριστική 
Αρχή του ΚΠΣ και στην Αρχή Πληρωμής. 

7. Το γεγονός ότι από τις διατάξεις αυτής της απόφα¬ 
σης προκαλείται δαπάνη 1000 € για την αμοιβή των ελε¬ 
γκτών, η οποία θα καλυφθεί από το πρόγραμμα της Τε¬ 
χνικής Βοήθειας της ΕΔΕΑ. 

8. Την υπ’ αριθμ. 2104/0051/16.12.2004 Απόφαση του 
Υπουργού Οικονομίας & Οικονομικών με την οποία συ- 
στάθηκε ελεγκτική ομάδα για τη διενέργεια ελέγχου στη 
Διαχειριστική Αρχή του ΚΠΣ και την Αρχή Πληρωμής κα¬ 
τά το διάστημα 17-22/12/2004. 

9. Την υπ’ αριθμ. 2145/21.12.2004 Αναφορά της ελεγκτι¬ 
κής ομάδας που συστάθηκε με την ανωτέρω αναφερόμενη 
(στοιχ.8) απόφαση στην οποία καταγράφεται αναλυτικά η 
διακοπή του ελέγχου του οποίου ξεκίνησε η διεξαγωγή 
στις 17/12/2004, οι λόγοι για τους οποίους διεκόπη ο έλεγ¬ 
χος και προτείνεται η εκ νέου διεξαγωγή του ελέγχου κατά 
το διάστημα 10-14/1/2005, αποφασίζουμε: 

1. Συνιστούμε ελεγκτική ομάδα για τη διενέργεια ελέγ¬ 
χου προκειμένου να διαπιστωθεί: 

α) η αποτελεσματική λειτουργία του συστήματος δια¬ 
χείρισης και ελέγχου της Διαχειριστικής Αρχής του ΚΠΣ 
και της Ειδικής Υπηρεσίας "Αρχή Πληρωμήςτου ΚΠΣ, των 
Κοινοτικών Πρωτοβουλιών και του Ταμείου Συνοχής". 

β) η εφαρμογή των συστάσεων που έγιναν σε συνέχεια 
του ελέγχου της ΕΔΕΑ ο οποίος διενεργήθηκε κατά το 
διάστημα 14/4/2003 -16/4/2003 στις υπηρεσίες αυτές. 

2. Μέλη της Ελεγκτικής ομάδας ορίζονται οι εξής : 

• Παπαδάκη Ζωή, προϊσταμένη του Ε'τμήματος της 
51ηςΔ/νσης Προγραμματισμού και Ελέγχων του Γ.Λ.Κ. 


• Τουρκολιά Αθηνάΐς, υπάλληλος της 51ης Δ/νσης 
Προγραμματισμού και Ελέγχων του Γ.Λ.Κ. 

• Τερεζάκη Σοφία, υπάλληλος της 51ης Δ/νσης Προ¬ 
γραμματισμού και Ελέγχων του Γ.Λ.Κ. 

• Παπαμιχαλοπούλου Αρετή, υπάλληλος της 52ης 
Δ/νσης Προγραμματισμού και Ελέγχωντου Γ.Λ.Κ. 

Συντονίστρια της ομάδας ελέγχου ορίζεται η κα Παπα¬ 
δάκη Ζωή. 

3.0 έλεγχος θα διενεργηθεί, κατά το χρονικό διάστημα 
10/1/2005 έως 14/1/2005, σύμφωνα με το παρακάτω χρο¬ 
νοδιάγραμμα: 

• Κατάτις ημερομηνίες 10,11 και 14/1/2005, στην έδρα 
της Διαχειριστικής Αρχής του ΚΠΣ. 

• Κατά τις ημερομηνίες 12 και 13/1/2005, στηνέδρατης 
Ειδικής Υπηρεσίας "Αρχή Πληρωμήςτου ΚΠΣ, των Κοινο¬ 
τικών Πρωτοβουλιών και του Ταμείου Συνοχής". 

4. Έργο της Ελεγκτικής Ομάδας ειδικότερα είναι: 

- η επαλήθευση της αποτελεσματικής και σύμφωνης με 
το ισχύον νομικό πλαίσιο λειτουργίας του συστήματος δια¬ 
χείρισης καιελέγχουτηςΔιαχειριστικήςΑρχήςτου ΚΠΣ και 
της Ειδικής Υπηρεσίας "Αρχή Πληρωμήςτου ΚΠΣ, των Κοι¬ 
νοτικών Πρωτοβουλιών και του Ταμείου Συνοχής". 

- η παρακολούθηση της εφαρμογής των συστάσεων που 
διατυπώθηκαν στην έκθεση αποτελεσμάτων του προηγού¬ 
μενου ελέγχου της ΕΔΕΑ που διενεργήθηκε κατά το διά¬ 
στημα 14/4/2003 -16/4/2003 στις υπηρεσίες αυτές. 

5. Μετά το πέρας του ελέγχου θα συνταχθεί έκθεση με 
τα αποτελέσματα ελέγχου, σύμφωνα με την κοινή υπουρ¬ 
γική απόφαση υπ’ αριθμ. 907/052/2.7.2003 (ΦΕΚ 878/ 
2.7.2003). 

6. Στα μέλη της ελεγκτικής ομάδας θα καταβληθεί η 
προβλεπόμενη αποζημίωση σύμφωνα με την υπό στοι¬ 
χείο 3 του προοιμίου απόφαση. 

Η απόφαση αυτή να δημοσιευθεί στην Εφημερίδα της 
Κυβέρνησης. 

Αθήνα, 5 Ιανουάριου 2005 

Ο ΥΦΥΠΟΥΡΓΟΣ 

ΠΕΤΡΟΣ ΔΟΥΚΑΣ 
-♦- 

Αριθ. Φ. 10043/29924/2088 (3) 

Έγκριση δαπάνης ποσού 780.000 € πλέον ΦΠΑ για τη διε¬ 
νέργεια διαγωνισμού για το έργο "Εκκαθάριση εισφο¬ 
ρών και καταχώρηση στοιχείων καρτελών και γραμμα¬ 
τίων εισφορών ΕΤΕ - ΔΟΥ των ασφαλισμένων του 
ΤΣΜΕΔΕ χρονικής περιόδου 2002-2005". 

Ο ΥΦΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις των άρθρων 3 & 6 παρ.3 του 
Ν.2286/1995 (19/Α) "Προμήθειεςτου Δημοσίου Τομέα και 
ρυθμίσεις συναφών θεμάτων" και το υπ’ αριθμ. 38 του 
Π.Δ/τος 394/1996 (266/Α) "Κανονισμός προμηθειών του 
Δημοσίου". 

2. Την υπ’ αριθμ. Υ1/10.3.2004 (153/Β) Απόφαση του 
Πρωθυπουργού "Μεταβολή τίτλων Υπουργείων και καθο¬ 
ρισμός της σειράς τάξης των Υπουργείων". 

3. Το υπ’ αριθμ. Π.Δ. 121/10.3.2004 (84/Α) "Διορισμός 
Υπουργών και Υφυπουργών". 

4. Την οικ. 80015/22.4.2004 (598/Β) κοινή απόφαση του 
Πρωθυπουργού και του Υπουργού Απασχόλησης και Κοι- 

νωνικής Προστασίας "Ανάθεση αρμοδιοτήτων στους Υφυ¬ 
πουργούς Απασχόλησης και Κοινωνικής Προστασίας". 

5. Την υπ’ αριθμ. 744/1.11.2004 απόφαση του Δ.Σ. του 
Ταμείου, η οποία απεστάλη με το 6666/11.11.2004 έγ¬ 
γραφό του. 

6. Το γεγονός ότι από την παρούσα απόφαση δεν προ- 
καλείται δαπάνη εις βάρος του Κρατικού Προϋπολογι¬ 
σμού, αποφασίζουμε: 

Εγκρίνουμε την 744/1.11.2004 απόφαση του Δ.Σ. του 
Ταμείου, σχετικά με τη διενέργεια διαγωνισμού για την εκ¬ 
καθάριση εισφορών και καταχώρηση στοιχείων καρτελών 
και γραμματίων εισφορών ΕΤΕ - ΔΟΥ των ασφαλισμένων 
του ΤΣΜΕΔΕ χρονικής περιόδου 2002 - 2005, συνολικού 
ποσού 780.000 € πλέον ΦΠΑ, το οποίο θα βαρύνει τον 
προϋπολογισμό του ΤΣΜΕΔΕ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Δεκεμβρίου 2004 

Ο ΥΦΥΠΟΥΡΓΟΣ 

ΝIΚΟΣ ΑΓΓΕΛΟ ΠΟΥΛΟΣ 
-♦- 

Αριθ. Κ4-82 (4) 

Π αράταση των δ ιαδικασιών τη ς Ο μόδας Εργασίας για τη ν 
αναμόρφωση της νομοθεσίας περί σημάτων για ένα 
ακόμα εξάμηνο. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις του Ν. 1558/1985 "Κυβέρνηση και Κυ¬ 
βερνητικά Όργανα", όπως τροποποιήθηκε και ισχύει. 

2. Τις διατάξεις του Π.Δ. 397/1988 (ΦΕΚ 185/Α/1988) 
"Οργανισμός του Υπουργείου Εμπορίου" όπως τροποποι¬ 
ήθηκε και ισχύει. 

3. Τις διατάξεις του Π.Δ. 27/1.2.1996 (ΦΕΚ 19/Α/1996) 
"Συγχώνευση του Υπουργείου Τουρισμού, Βιομηχανίας- 
Ενέργειας και Τεχνολογίας και Εμπορίου στο Υπουργείο 
Ανάπτυξης", όπως ισχύει μετά την έκδοση του Π.Δ. 122/2004 
(ΦΕΚ88/Α/2004) "Ανασύσταση Υπουργείου Τουρισμού". 

4. Το υπ’ αριθμ. 121/10.3.2004 Π.Δ. "Διορισμός Υπουρ¬ 
γών και Υφυπουργών". 

5. Την υπ’ αριθμ. Δ15/Α/Φ19/οικ. 4889/24.3.2004 κοινή 
απόφαση του Πρωθυπουργού και του Υπουργού Ανάπτυ¬ 
ξης περί "Ανάθεσης αρμοδιοτήτων στους Υφυπουργούς 
Ανάπτυξης". 

6. Το Ν. 3205/2003 (ΦΕΚ297/Α/23.12.2003) "Μισθολογι- 
κές ρυθμίσεις λειτουργών και υπαλλήλων του Δημοσίου, 
Ν.Π.Δ.Δ και Ο.ΤΑ.... και άλλες συναφείς διατάξεις". 

7. Τις διατάξεις του Ν. 2156/1993 (άρθρο 6 σχετικά με 
τη σύσταση Επιτροπών και Ομάδων Εργασίας). 

8. Το Ν. 2239/1994 (ΦΕΚ 152/Α/16.9.1994) "Περί σημάτων". 

9. Το Ν. 2505/1997 (ΦΕΚ 118/Α/11.6.1997) "Κύρωση της 
Συμφωνίας της Νίκαιας που αφορά τη διεθνή ταξινόμηση 
προϊόντων και υπηρεσιών με σκοπό την καταχώρηση ση¬ 
μάτων". 

10. Τον Κανονισμό ΕΚ 40/1994 σχετικά με το Κοινοτικό 
Σήμα, όπως τροποποιήθηκε με τον Κανονισμό ΕΚ 
1992/2003 και τον Κανονισμού ΕΚ 422/2004. 

11. Το Π.Δ. 353/1998 (ΦΕΚ235/Α/16.10.1998) "Συμπλή¬ 
ρωση του Ν. 2239/1994 περί σημάτων". 

12. Το Ν. 2783/2000 (ΦΕΚ 1/Α/7.1.200) "Κύρωση του 
Πρωτοκόλλου σχετικού με τη Συμφωνία της Μαδρίτης 
που αφορά τρ διεθνή καταχώρηση σημάτων". 


13. Τον κοινό εκτελεστικό Κανονισμό της Συμφωνίας και 
του Πρωτοκόλλου της Μαδρίτηςπου αφοράτη διεθνή κα¬ 
ταχώρηση σημάτων. 

14. Την υπ’ αριθμ. Κ4-307/2001 (ΦΕΚ 31/Β/18.1.2001) 
απόφαση της Υφυπουργού Ανάπτυξης "Εφαρμογή του 
Πρωτοκόλλου της Μαδρίτης σχετικά με τη Συμφωνία της 
Μαδρίτης που αφορά στη Διεθνή καταχώρηση σημάτων 
που κυρώθηκε με το Ν. 2783/2000". 

15. Τις υπ’ αριθμ. Κ4-12815/26.8.2004 και Κ4-17252/ 
17.11.2004 υπουργικές αποφάσεις "Σύσταση - συγκρότη¬ 
ση Ομάδας Εργασίας για την αναμόρφωση της νομοθε¬ 
σίας περί σημάτων". 

16. Την υπ’ αριθμ. 2/53576/0022/19.10.2004 απόφαση 
των Υπουργών Οικονομίας & Οικονομικών και Ανάπτυξης 
περί αμοιβής Ομάδας Εργασίας για την αναμόρφωση της 
νομοθεσίας σημάτων. 

17. Τις υπηρεσιακές ανάγκες, αποφασίζουμε: 

Παρατείνουμε τις διαδικασίες της Ομάδας εργασίας 

για την αναμόρφωση της νομοθεσίας περί σημάτων , λό¬ 
γω της ανασυγκρότησης της Ομάδας εργασίας που κα¬ 
τέστη αναγκαία μετά την παραίτηση του προηγούμενου 
Προέδρου κ. Περάκη Ευάγγελου αλλά και λόγω της αλ¬ 
λαγής του Προϊσταμένου της Δ/νσης Εμπορικής και Βιο¬ 
μηχανικής Ιδιοκτησίας, καθώς επίσης και λόγω του μεγά¬ 
λου αριθμού και της πολυπλοκότητας των Διεθνών ρυθμί¬ 
σεων που πρέπει να εισαχθούν στην Ελληνική Νομοθεσία, 
μέχρι το τέλος Ιουνίου 2005. 

Οι συνεδριάσεις της Ομάδος Εργασίας θα πραγματο¬ 
ποιούνται εκτός ωρών εργασίας, στην έδρα της Γενικής 
Γραμματείας Εμπορίου, σε ημέρες και ώρες που θα ορί¬ 
ζει κάθε φορά ο Πρόεδρος. 

Η απόφαση αυτή να δημοσιευθεί στην Εφημερίδας της 
Κυβερνήσεως. 

Αθήνα, 31 Δεκεμβρίου 2004 

Ο ΥΠΟΥΡΓΟΣ 

ΔΗΜΗΤΡΗΣ ΣΙΟΥΦΑΣ 
-♦- 

Αριθ. 11720 (5) 

Καθορισμός ελάχιστων τιμών ξενοδοχειακών επιχειρή¬ 
σεων για το χρονικό διάστημα 1/4/2005 μέχρι 31/3/2006. 

Ο ΥΦΥΠΟΥΡΓΟΣ ΤΟΥΡΙΣΤΙΚΗΣ ΑΝΑΠΤΥΞΗΣ 

Έχοντας υπόψη τις διατάξεις: 

α. Του υπ’ αριθμ. 122/17.3.2004 Π.Δ. (ΦΕΚ 85/Α/17.3. 
2004) "Ανασύσταση του Υπουργείου Τουρισμού". 

β. Του υπ’ αριθμ. 123/18.3.2004 Π.Δ. (ΦΕΚ 86/Α/18.3. 
2004) "Διορισμός Υπουργού, Αναπληρωτή Υπουργού και 
Υφυπουργών". 

γ. Την υπ’ αριθμ. 1153/20.4.2004 (ΦΕΚ 591/Β/21.4.2004) 
Απόφαση Πρωθυπουργού και Υπουργού Τουρισμού "Ανά¬ 
θεση αρμοδιοτήτων στον Υφυπουργό Αναστάσιο Λιάσκο". 

δ. Του ΑΝ 431/37 "περί διατάξεων που αφορούν τον 
έλεγχο των ξενοδοχείων και την προστασία της πελατεί¬ 
ας αυτών" και τον ΑΝ 1108/38. 

ε. Του Ν. 1624/51 "περί ΕΟΤ" όπως ισχύει σήμερα και το 
ΝΔ 4109/60 "περίτροποποιήσεως καισυμπληρώσεωςτης 
νομοθεσίας περί Ελληνικού Οργανισμού Τουρισμού". 

στ. Του από 30 Μαρτίου / 22 Απριλίου 1959 (ΦΕΚ Α’71) 
ΒΔ "περί προσόντων Ξενοδοχείων τύπου Μοτέλ, ενοικια¬ 
ζόμενων δωματίων και επιπλωμένων διαμερισμάτων". 

ζ. Του Ν.642/77 "περί επιβολής κυρώσεων στις ξενοδο¬ 
χειακές επιχειρήσεις". 

η. Του Ν.1652/1986 με τον οποίο κυρώθηκε ο Κανονι¬ 
σμός Σχέσεων Ξενοδόχων και πελατών αυτών. 

θ. Του Ν.3270/2004 (ΦΕΚ 187/Α/11.10.2004) Αρμοδιότητες 
του Υπου ργείου Τουριστικής Ανάπτυξης και θέματα Του ρισμού. 

ι. Τις αγορανομικές διατάξεις 46/1981 "σύνθεση γεύμα¬ 
τος ή δείπνου ταμπλ ντοτ" και 32/1985 "σύνθεση πρωινού 
ταμπλ ντοτ" όπως κωδικοποιήθηκαν με την 14/1989 Αγο- 
ρανομική Διάταξη (ΦΕΚ 348/Β/11.5.1989) 
ια. Τον Ν.2160/1993 (ΦΕΚ 118/Α/1993) περίτροποποιή- 
σεως της νομοθεσίας ΕΟΤ και άλλες διατάξεις. 

ιβ. Την υπ’ αριθμ. 1/16151/24.12.2003 υπουργική από¬ 
φαση «Αναπροσαρμογή παραβολών υπέρ ΕΟΤ-Δημοσίου 
και υπέρ Τ.Ε.Α.Π.Π.Ε.Ρ.Τ.Τ. για χορήγηση ειδικού σήμα¬ 
τος λειτουργίας και θεώρηση τιμοκαταλόγων σε κύρια ξε¬ 
νοδοχειακά καταλύματα κ.λ.π.» 

ιγ. Την εισήγηση του Ξενοδοχειακού Επιμελητηρίου Ελ¬ 
λάδος σχετικά με τον καθορισμό των ελάχιστωντιμώντων 
ξενοδοχειακών επιχειρήσεων. 

ιδ. Το υπ’ αριθμ. 33/79 Π.Δ περί παραδοσιακών τουρι¬ 
στικών καταλυμάτων εντός παραδοσιακών κτισμάτων. 


ιε. Το Π.Δ. 43 (ΦΕΚ43/Α/7.3.2002) 
ιζ. Την ανάγκη καθορισμού των εισπραττομένων από τις 
ξενοδοχειακές επιχειρήσεις τιμών για το έτος 2005 με 
γνώμονα την αποφυγή αθέμιτου ανταγωνισμού, την δια¬ 
σφάλιση της ποιότητας των παρεχομένων υπηρεσιών και 
τη διατήρηση της τιμολογιακής ανταγωνιστικότητας της 
χώρας, αποφασίζουμε: 

1. Καθορίζουμε για το χρονικό διάστημα από 1/4/2005 
μέχρι 31/3/2006 τις κατώτατες τιμές για όλες τις τάξεις 
των ξενοδοχειακών επιχειρήσεων ως κατωτέρω: 

ΠΙΝΑΚΑΣ Α1 


ΕΛΑΧΙΣΤΕΣ ΤΙΜΕΣ ΔΩΜΑΤΙΩΝ ΞΕΝΟΔΟΧΕΙΩΝ από 




01/4/2005-31/3/2006 



ΚΑΤΗΓΟΡΙΑ 



ΔΩΜΑΤΙΑ 


ΑΣΤΕΡΙΑ ΤΑΞΗ 

ΜΙΑΣ ΚΛΙΝΗΣ 

ΔΥΟ ΚΛΙΝΩΝ 



ΧΑΜΗΛΗ 

ΥΨΗΛΗ 

ΧΑΜΗΛΗ 

ΥΨΗΛΗ 



ΠΕΡΙΟΔΟΣ 

ΠΕΡΙΟΔΟΣ 

ΠΕΡΙΟΔΟΣ 

ΠΕΡΙΟΔΟΣ 

5 

ΑΑ 

35,00 

45,00 

50,00 

70,00 

4 

Α 

28,00 

35,00 

40,00 

55,00 

3 

Β 

20,00 

24,00 

24,00 

30,00 

2 

Γ 

14,00 

17,00 

20,00 

25,00 

1 

Δ&Ε 

12,00 

15,00 

15,00 

20,00 


ΠΙΝΑΚΑΣ Α2 

ΕΛΑΧΙΣΤΕΣ ΤΙΜΕΣ ΞΕΝΟΔΟΧΕΙΩΝ ΤΥΠΟΥ ΕΠΙΠΛΩΜΕΝΩΝ ΔΙΑΜΕΡΙΣΜΑΤΩΝ ΑΠΟ 1/4/2005-31/3/2006 

1 μονόκλινο & 2 δίκλινα 1 μονόκλινο & 

ΚΑΤΗΓΟΡΙΑ 1 δίκλινο δωμάτιο 1 δίκλινο δωμάτιο δωμάτια 2 δίκλινα δωμάτια 


ΑΣΤΕΡΙΑ 

ΤΑΞΗ 

ΧΑΜΗΛΗ 

ΥΨΗΛΗ 

ΧΑΜΗΛΗ 

ΥΨΗΛΗ 

ΧΑΜΗΛΗ 

ΥΨΗΛΗ 

ΧΑΜΗΛΗ 

ΥΨΗΛΗ 



ΠΕΡΙΟΔΟΣ 

ΠΕΡΙΟΔΟΣ 

ΠΕΡΙΟΔΟΣ 

ΠΕΡΙΟΔΟΣ 

ΠΕΡΙΟΔΟΣ 

ΠΕΡΙΟΔΟΣ 

ΠΕΡΙΟΔΟΣ ΠΕΡΙΟΔΟΣ 

4 

Α 

50,00 

60,00 

70,00 

85,00 

80,00 

95,00 

100,00 

120,00 

3 

Β 

45,00 

50,00 

50,00 

65,00 

60,00 

70,00 

70,00 

90,00 

2 

Γ 

28,00 

35,00 

40,00 

50,00 

40,00 

50,00 

50,00 

65,00 

1 

Δ&Ε 

24,00 

30,00 

35,00 

40,00 

35,00 

45,00 

45,00 

55,00 


Τα τουριστικά καταλύματα εντός παραδοσιακών κτι- 
σμάτωντου Π.Δ 33/1979 (ΑΊ0) ακολουθούν την μέχρι σή¬ 
μερα αντιστοιχία τάξεων-κατηγορίας αστέρων μόνο ως 
προς τις τιμές. 

2. ΧΡΟΝΙΚΑ ΔΙΑΣΤΗΜΑΤΑ. 

Η παρούσα καθορίζει δύο κατώτατα όρια τιμών (ανά 
λειτουργική μορφή και κατηγορία αστέρων ή τάξη ξενο¬ 
δοχείου) για όλο το χρονικό διάστημα που αφο¬ 
ρά. (1/4/2005-31/3/2006) 

Ο ξενοδόχος είναι ελεύθερος να καθορίσει τα χρονικά 
διαστήματα που επιθυμεί στη ΧΑΜΗΛΗ & ΥΨΗΛΗ περίο¬ 
δο και να καθορίσει επίσης ελεύθερα τις τιμές κάθε πε¬ 
ριόδου, υπό την προϋπόθεση ότι αυτές ΔΕΝ θα είναι χα¬ 
μηλότερες από τα παραπάνω κατώτατα όρια τιμών ανά 
περίοδο. 

3. ΥΠΟΒΟΛΗ & ΕΓΚΡΙΣΗ ΤΩΝ ΔΗΛΩΣΕΩΝ ΤΩΝ ΤΙΜΩΝ. 

Οι επιχειρηματίες υποχρεούνται να υποβάλουν στο 

Ξ.Ε.Ε. το αργότερο μέχρι 28/02/2005 τις υπεύθυνες δη¬ 
λώσεις τιμών σε 5 αντίγραφα (με μια φωτοτυπία του σή¬ 
ματος λειτουργίας) υπογεγραμμένες από τον νόμιμο εκ¬ 
πρόσωπο της επιχείρησης. Το Ξ.Ε.Ε αφού ελέγξει τις δη¬ 
λώσεις τιμών ως προς τα κατώτατα όρια και τις θεωρήσει, 
θα τις αποστείλει για τελική έγκριση στις οικίες Περιφε¬ 
ρειακές Υπηρεσίες Τουρισμού (Π.Υ.Τ) του ΕΟΤ. Μετά την 
έγκρισή τους η οποία πρέπει να γίνει το αργότερο μέχρι 
1/3/2005, οι Π.Υ.Τ του ΕΟΤ πρέπει να στείλουν 2 θεωρη¬ 
μένα αντίγραφα στο κάθε ξενοδοχείο και 1 αντίγραφο στο 
Ξ ,Ε. Ε για ενημέρωση του αρχείου του. 

4. ΕΚΠΤΩΣΕΙΣ-ΜΕΙΩΣΕΙΣ ΕΠΙ ΤΩΝ ΤΙΜΩΝ 

Μετά την έγκρισή τους οι τιμές είναι δεσμευτικές. Αυ- 
ξομοίωση των εγκριθέντων τιμών πέραν των νομίμων που 


ορίζονται στην παρούσα , αποτελεί παράβαση κατά τις 
διατάξεις του Ν. 2160/1993 και επισύρει την επιβολή των 
προβλεπόμενων κυρώσεων από τις αρμόδιες υπηρεσίες 
των Περιφερειών. Οι εγκεκριμένες σταθερές τιμές μπο¬ 
ρούν να μειωθούν στις παρακάτω περιπτώσεις: 

α) Οι επιχειρήσεις μπορούν να προβαίνουν σε εκπτώ¬ 
σεις μέχρι 50% επί των εγκεκριμένων τιμών, με την προϋ¬ 
πόθεση ότι η τιμή που θα προέρχεται από την παραπάνω 
έκπτωση δεν θα είναι κατώτερη από την ελάχιστη τιμή της 
κατηγορίας αστέρων που ανήκει το ξενοδοχείο . 

β) Κατ’εξαίρεση για τους δικαιούχους των προγραμμά¬ 
των Κοινωνικού και Εσωτερικού Τουρισμού οι επιχειρή¬ 
σεις μπορούν βάσει της Σύμβασης που υπογράφεται με¬ 
ταξύ αυτών καιτωνφορέωντου Δημοσίου να προβαίνουν 
σε εκπτώσεις και με γαλύτερες του 50% των εγκεκριμέ¬ 
νων τιμών, χωρίς την παραπάνω δέσμευση. 

Το ίδιο ισχύει και στις περιπτώσεις που το Υπουργείο 
Παιδείας ή Κρατικά Εκπαιδευτικά Ιδρύματα μεσολαβούν 
για τη στέγαση φοιτητών και σπουδαστών τους. 

5. ΘΕΩΡΗΣΗ ΤΩΝ ΠΙΝΑΚΙΔΩΝ ΤΙΜΩΝ. 

Μετά την λήψη των εγκεκριμένων δηλώσεων τιμών, οι 
ξενοδόχοι οφείλουν να προμηθευτούν από το Ξ.Ε.Ε ή 
από τον τοπικό σύλλογο ξενοδόχων τις πινακίδες τι¬ 
μών, στις οποίες θα μεταφέρουν τις εγκεκριμένες τιμές 
τους. 

Οι πινακίδες τιμών που υποχρεωτικά αναρτώνται στα 
δωμάτια των ξενοδοχείων .υπογράφονται από τον επιχει¬ 
ρηματία ή Δ/ντή της ξενοδοχειακής επιχείρησης και θεω¬ 
ρούνται από την οικεία Δημοτική Αρχή, σε περιπτώσεις 
που οι ξενοδοχειακές επιχειρήσεις λειτουργούν σε Νο¬ 
μούς ή Νησιά που δεν εδρεύουν Π Ύ.Τ του ΕΟΤ, οποιαδή- 

ποτέ χρονική στιγμή και πάντα πριν την έναρξη της λει¬ 
τουργίας του καταλύματος. 

Σε διαφορετική περίπτωση θα θεωρηθεί ότι έχουν επι- 
λέξει τις τιμές του προηγούμενου έτους ανά χρονική πε¬ 
ρίοδο αρκεί αυτές να μην είναι κατώτερες των ελάχιστων 
τιμών που καθορίζονται με την παρούσα απόφαση. Σε πε¬ 
ρίπτωση που αυτές είναι κατώτερες, θα θεωρηθεί ότι επι¬ 
λέγουν τις ελάχιστες τιμές της απόφασης αυτής. Υπο- 
χρεούται όμως να σφραγίσουν στις οικίες Π.Υ.Τ νέες πι¬ 
νακίδες με τις εγκεκριμένες τιμές του έτους 2005 
προσκομίζοντας την εγκεκριμένη αίτηση-δήλωση τιμών 
2004. Σε κάθε περίπτωση η θεώρηση θα ενεργείται υπό 
την προϋπόθεση επίδειξης της απόδειξης κατάθεσης του 
εκάστοτε ισχύοντος παράβολου και φωτοτυπίας του ειδι¬ 
κού σήματος λειτουργίας. 

Στις καρτέλες τιμών των δωματίων και στην αναλυτική 
πινακίδα τιμών που υποχρεωτικά τηρείται στην ρεσεψιόν, 
πρέπει να αναγράφονται και οι δηλωθείσες τιμές πρωινού 
ή γέυματος και η τιμή της τηλεφωνικής μονάδας. Εάν το 
ξενοδοχείο έχει έγκριση παροχής υποχρεωτικού πρωι¬ 
νού ή ημιδιατροφής, αυτό πρέπει ν’αναγράφεται στις πι¬ 
νακίδες τιμών. 

6. ΤΙ ΠΕΡΙΛΑΜΒΑΝΟΥΝ. 

Οι εγκεκριμένες τιμές και τα κατώτατα όρια τιμών της 
παρούσας, περιλαμβάνουν τις νόμιμες επιβαρύνσεις. 
(Φ.Π.Α & τέλος διαμονής παραπιδημούντων.). Επίσης πε¬ 
ριλαμβάνουν το αντίτιμο της παροχής όλων των αγαθών 
και υπηρεσιών που προβλέπονται ως υποχρεωτικές της 
κατηγορίας αστέρων που ανήκει το κάθε ξενοδοχείο σε 
συνδυασμό με τον Ν. 1652/1986 «Κανονισμός Σχέσεων 
Ξενοδόχων και πελατών αυτών». 

7. ΓΕΝΙΚΑ 

α) Οι εγκριθείσες τιμές του 2004 ισχύουν μέχρι 
31/3/2005. 

β) Το κάθε δωμάτιο ή διαμέρισμα δεν μπορεί να μοιρά¬ 
ζεται σε δύο ή περισσότερους πελάτες. 

γ) Εφ όσον δίκλινο δωμάτιο ξενοδοχείου Γ’ τάξης και 
άνω διατεθεί σε ένα άτομο, θα εισπράττεταιτο 80% της τι¬ 
μής του δίκλινου που δεν θα υπολείπεται της τιμής του μο¬ 
νόκλινου. 

δ) Ο πελάτης υποχρεούται να εκκενώσει το δωμάτιο μέ¬ 
χρι και την 12η ώρα. Παραμονή πέρα από την ώρα αυτή 
και μέχρι την 18η ώρα υποχρεώνει τον πελάτη στην κατα¬ 
βολή του μισού ενοικίου. Παραμονή πέρα από την 18η 
ώρα υποχρεώνει τον πελάτη στην καταβολή ολόκληρου 
του ενοικίου μίας ημέρας. 

ε) Οι επιχειρηματίες έχουν την ευχέρεια να δηλώσουν 
ορισμένα δωμάτια ή διαμερίσματα ως πλεονεκτικά (λόγω 
θέσης, αυξημένων παρεχόμενων υπηρεσιών κλπ) ή ως 
μειονεκτικά και να καθορίσουν γι’ αυτά αυξημένες ή μει¬ 
ωμένες τιμές σε σχέση με τα υπόλοιπα. 

στ) Οι τιμές των διαμερισμάτων των ξενοδοχείων κλασι¬ 
κού τύπου είναι ελεύθερες πρέπει όμως να δηλωθούν. Το 
ίδιο ισχύει και για την τιμή της τηλεφωνικής μονάδας. 

ζ) Οι εγκεκριμένες τιμές επιτρέπεται να προσαυξάνο¬ 
νται κατά 10% όταν ο πελάτης παραμείνει στο ξενοδοχείο 
μέχρι δύο (2) ημέρες. 

η) Εάν από τον πελάτη ζητηθεί η προσθήκη κλίνης σε 
δωμάτιο, ή σε διαμέρισμα η εγκεκριμένη τιμή προσαυξά¬ 
νεται κατά 20% ή 10% αντίστοιχα. 

θ) Τιμές για τρίκλινα δωμάτια δεν θα δηλωθούν, θα ει- 
σπράττονται δε οι εγκεκριμένες τιμές των αντίστοιχων δί¬ 
κλινων δωματίων προσαυξημένες κατά 30%. 


8. ΤΙΜΕΣ ΠΡΩΙΝΟΥ ΚΑΙ ΓΕΥΜΑΤΩΝ (ΤΑΜΠΑ ΝΤΟΤ) 

Οι τιμές του πρωινού, γεύματος ή δείπνου για όλες τις 
περιόδους είναι ελεύθερες, πρέπει όμως να δηλωθούν 
και θα περιλαμβάνουν τις νόμιμες επιβαρύνσεις (φ.π.α & 
τέλος διαμονής παρεπιδημούντων.) 

Η ελάχιστη σύνθεση του πρωινού και του γεύματος εί¬ 
ναι αυτή που προβλέπεται από τις αγορανομικές διατά¬ 
ξεις και το Π.Δ 43/2002. 

9. Το Ξενοδοχειακό Επιμελητήριο θα πρέπει να φροντί¬ 
σει, όσον αφορά τα μέλη του για την εκτύπωση των δη¬ 
λώσεων τιμών και να επισημάνει με σχετική εγκύκλιό του, 
ότι η μη τήρηση της απόφασης αυτής, επισύρει την επι¬ 
βολή των νομίμων διοικητικών κυρώσεων. 

10. Υπενθυμίζουμε το περιεχόμενο των διατάξεων του 
άρθρου 13 του Κανονισμού Σχέσεων Ξενοδόχων - Πελα¬ 
τών (Αποφ.Γ.Γ. ΕΟΤ αριθ. 503007/76, όπως αυτή τροπο¬ 
ποιήθηκε με την αποφ. Γ.Γ. ΕΟΤ αριθ. 535813/79). 

11. Η απόφαση αυτή δεν συνεπάγεται δημοσιονομική 
επιβάρυνση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Δεκεμβρίου 2004 

Ο ΥΦΥΠΟΥΡΓΟΣ 

ΑΝΑΣΤΑΣΙΟΣ ΛΙ ΑΣΚΟΣ 
-♦- 

Αριθ. 11721 (6) 

Καθορισμός ελάχιστων τιμών Κάμπινγκ για το χρονικό 
διάστημα από 1/1/2005 μέχρι 31/12/2005. 

Ο ΥΦΥΠΟΥΡΓΟΣ ΤΟΥΡΙΣΤΙΚΗΣ ΑΝΑΠΤΥΞΗΣ 

Έχοντας υπόψη : 

1. Το υπ’ αριθμ. 122/17.3.2004(ΦΕΚ 85/Α/17.3.2004) 
Π.Δ. «Ανασύσταση του Υπουργείου Τουρισμού». 

2. Το υπ’ αριθμ. 123/18.3.2004 (ΦΕΚ 86/Α/18.3.2004) 
Π.Δ.«Διορισμός Υπουργού,Αναπληρωτή Υπουργού και 
Υφυπουργών» 

3. Την υπ’ αριθμ. 1153/20.4.2004 (ΦΕΚ 591/Β/21.4.2004) 
Απόφαση Πρωθυπουργού και Υπουργού Τουρισμού «Ανά¬ 
θεση αρμοδιοτήτηων στον Υφυπουργό Αναστάσιο Λιάσκο». 

4. Τον Ν. 1624/51 "περί ΕΟΤ" όπως ισχύει σήμερα και το 
ΝΔ 4109/60 "περίτροποποιήσεως καισυμπληρώσεωςτης 
Νομοθεσίας περί Ε.Ο.Τ.". 

5. Το από 30 Μαρτίου/22 Απριλίου 1959 (ΦΕΚΑ’ 71) ΒΔ 
"περί προσόντων Ξενοδοχείων τύπου Μοτέλ, Ξενώνων, 
ενοικ. δωματίων και επιπλ. διαμερισμάτων". 

6. Τον Ν. 642/77 "περί επιβολής κυρώσεων στις ξενοδο¬ 
χειακές επιχειρήσεις". 

7. Την υπ αριθμ. 91/11.7.1984 απόφαση του Προέδρου 
του Δ.Σ ΕΟΤ περί «έγκρισης προδιαγραφών και κανονισμού 
λειτουργίας των χώρων οργανωμένης κατασκήνωσης». 

8. Τον Ν. 392/76 "περί ιδρύσεως και λειτουργίας χώρων 
οργανωμένης κατασκήνωσης (Κάμπινγκ)". 

9. Τον Ν. 2160/1993 (ΦΕΚ 118/Α/1993) περίτροποποιή¬ 
σεως της νομοθεσίας Ε.Ο.Τ. και πςαποφάσεις των 
Υπουργού Τουρισμού και Γεν. Γραμμ. Ε.Ο.Τ. (ΦΕΚ 
268/Β/1994). 

10. Την υπ’ αριθμ. 1/16151/24.12.2003 υπουργική από¬ 
φαση «Αναπροσαρμογή παραβολών υπέρ ΕΟΤ-Δημοσίου 
και υπέρ Τ.Ε.Α.Π.Π.Ε.Ρ.Τ.Τ. για χορήγηση ειδικού σήμα¬ 
τος λειτουργίας και θεώρηση τιμοκαταλόγων σε κύρια ξε¬ 
νοδοχειακά καταλύματα - κάμπινγκ κ.λ.π.» 

11. Τον Ν. 2636/1998 (ΦΕΚ 198/Α/1998). 

12. Την εισήγηση της Πανελλήνιας Ένωσης Ιδιοκτητών 
Επιχειρηματιών Κάμπινγκ σχετικά με τον καθορισμό ελάχι¬ 
στων τιμών των επιχειρήσεων Κάμπινγκ για το έτος 2005. 

13. Τον Ν. 3270/2004 (ΦΕΚ 187/Α/11.10.2004) Αρμοδιό¬ 
τητες του Υπουργείου Τουριστικής Ανάπτυξης και θέμα¬ 
τα Τουρισμού. 

14. Την ανάγκη καθορισμού των εισπραττομένων από 
τις επιχειρήσεις Κάμπινγκ τιμών για το έτος 2005 με γνώ¬ 
μονα την αποφυγή αθέμιτου ανταγωνισμού, τη διασφάλι¬ 
ση της ποιότητας τωνπαρεχομένων υπηρεσιών καιτη δια¬ 
τήρηση της τιμολογιακής ανταγωνιστικότητας της χώρας 
αποφασίζουμε: 


1. Καθορίζουμε για το χρονικό διάστημα από 1/1/2005 
μέχρι 31/12/2005 και για όλεςτις κατηγορίες Κάμπινγκ τις 
ελάχιστες τιμές ως κατωτέρω: 




Χαμηλή 

Υψηλή 



ΤΙΜΗΣΕ 

ΤΙΜΗΣΕ 



ΕΥΡΩ 

ΕΥΡΩ 

1 . 

Διανυκτέρευση ενηλίκου 

3,54 

4,07 

2. 

Διανυκτέρευση παιδιού 

1,95 

2,48 

3. 

Αυτοκίνητο 

2,13 

2,48 

4. 

Τροχόσπιτο 

3,19 

3,41 

5. 

Τροχοσκηνή 

3,19 

3,41 

6. 

Αυτοκινούμενο τροχόσπιτο 

4,26 

4,62 

7. 

Σκηνή μικρή 

2,48 

2,86 

8. 

Σκηνή μεγάλη 

2,84 

3,19 

9. 

Πούλμαν μέχρι 16 θέσεων 

4,96 

5,69 

10. 

Πούλμαν άνω των 16 θέσεων 

7,80 

8,87 

11. 

Μοτοσυκλέτα 

1,23 

1,60 

12. 

Σκάφος τρέϊλερ 

1,78 

1,78 

13. 

Ενοικίαση σκηνής 

5,32 

5,69 

14. 

Ηλεκτρικό ρεύμα 

2,86 

2,86 

15. 

Ενοικίαση οικίσκου με \Α/.0. 

7,04 

9,24 

16. 

Ενοικίαση οικίσκου άνευ \Ν. 0. 

5,32 

7,62 


2. Οι τιμές για τις πρόσθετες παροχές: 1) Χρήση πρίζας 
42 νοΙΙ, 2) χρήση ηλεκτρικής εστίας, 3) χρήση ηλεκτρικού 
σιδήρου ανά ημίωρο, 4) χρήση πισίνας μόνο για τους επι¬ 
σκέπτες των πελατών του Κάμπινγκ, 5) διανυκτέρευση 
παιδιών μέχρι 4 ετών και 6) ποδήλατο, που προβλέπονται 
από τον εγκεκριμένο τύπο τιμολογίων και πινακίδων ΦΕΚ 
493/24.7.1984 § 3 τεύχος 2ο καθώς και κάθε άλλη πρό¬ 
σθετη παροχή που προσφέρεται νομίμως, διαμορφώνο¬ 
νται ελεύθερα ή παρέχονται δωρεάν πρέπει όμως να δη¬ 
λωθούν και δεσμεύουν τους επιχειρηματίες. Η χρήση ζε¬ 
στού νερού στα ντούς δεν χρεώνεται. 

3. Η επιλογή χρόνου για τον καθορισμό της χαμηλής ή 
υψηλής περιόδου καθορίζεται από τον επιχειρηματία και 
αποδεικνύεται στις περιπτώσεις που παρουσιάζεται δια¬ 
φοροποιημένη από αυτήν των λοιπών ομοειδών καταλυ- 
μάτωντης περιοχής, από το βιβλίο κινήσεως πελατών ή το 
μηνιαίο στατιστικό δελτίο αφίξεων διανυκτερεύσεων. Η 
υψηλή περίοδος δεν μπορεί να είναι μικρότερη των 30 
ημερών. 

4. Η μόνιμη παραμονή κατασκηνωτικού μέσου καθορί¬ 
ζεται ως εξής: Για την χειμερινή περίοδο από 1/1/2005 
έως 31/5/2005 και από 1/10/2005 έως 31/12/2005 σε 1,00 
ΕΕΙΗΟ ημερησίως. Για την θερινή περίοδο από 1/6/2005 
έως 30/9/2005 σε 2,00 ΕΕΙΡΙΟ ημερησίως. Η κατώτερη τι¬ 
μή θέσεως μονίμου κατασκηνωτή 1.200 ΕΙΙΒΟ (2 ενήλι¬ 
κες, 2 παιδιά, μεταφορικό και κατασκηνωτικό μέσο). Μό¬ 
νιμος κατασκηνωτής θεωρείται όποιος παραμένει σε κα¬ 
τασκήνωση άνω των 60 ημερών (δύο μήνες). 


5. Η παρούσα απόφαση περιλαμβάνει διαφοροποιημέ¬ 
να κατώτατα όρια τιμών στις δύο χρονικές περιόδους (χα¬ 
μηλή - υψηλή) με σκοπό να διευκολύνει τους επιχειρημα¬ 
τίες να προσαρμοστούν με μεγαλύτερη ευελιξία στις δυ¬ 
νατότητες της ζήτησης κατά τις αντίστοιχες περιόδους 
και δη τη χαμηλή περίοδο. Είναι όμως ευνόητο ότι οι δη- 
λούμενες από τον επιχειρηματία τιμές μπορούν να υπερ¬ 
βαίνουν τις διά της παρούσης οριζόμενες κατώτατες. 

6. Οι Υπεύθυνες δηλώσεις πρέπει να υποβληθούν στο 
Ξ.Ε.Ε.,το αργότερο μέχρι 15/2/2005 και να συνοδεύονται 
οπωσδήποτε από απλή φωτοτυπία του ειδικού σήματος 
λειτουργίας και το αντίστοιχο παράβολο. 

7. Οι επιθυμητές και προτεινόμενες από τους επιχειρη¬ 
ματίες των Κάμπινγκ τιμές, θα υποβάλλονται στο Ξ.Ε.Ε. 
προς θεώρηση με το ειδικό έντυπο δήλωσης τιμών εις πε- 
νταπλούν (υπόδειγμα του οποίου αποτελεί αναπόσπαστο 
μέρος της παρούσης) και προωθούνται απ’ αυτό στις οι¬ 
κίες Π.Υ.Ττου ΕΟΤ, γιατηντελική έγκρισή τους είναι υπο¬ 
χρεωτικές και παραμένουν σταθερές κατά τα χρονικά 
διαστήματα (χαμηλή-υψηλή περίοδο) στα οποία αντιστοι¬ 
χούν και αποτελούν τις ανώτερες τιμές που μπορούν να 
εισπραχθούν κατά τα διαστήματα αυτά. 

8. Οι επιχειρήσεις που δεν θα υποβάλλουν δηλώσεις για 
ανώτερες των ελάχιστων τιμών μέχρι 15/2/2005 στο 
Ξ.Ε.Ε., θα θεωρηθεί ότι έχουν επιλέξειτις τιμές του προη¬ 
γούμενου έτους ανά χρονική περίοδο, αρκεί αυτές να μην 
είναι κατώτερες των ελάχιστων τιμών που καθορίζονται 
με την παρούσα απόφαση. Υποχρεούνται όμως να σφρα¬ 
γίσουν στις οικίες Π.Υ.Τ του ΕΟΤ μέχρι τις 31.3.2005 νέα 
πινακίδα με τις εγκεκριμένες τιμές του έτους 2005 προ¬ 
σκομίζοντας την εγκεκριμένη υπεύθυνη δήλωση τιμών 
2004 ή την εγκεκριμένη πινακίδα τιμών 2004 και το παρά¬ 
βολο υπέρ του Ε.Ο.Τ. 

9. Το Ξενοδοχειακό Επιμελητήριο θα φροντίσει για την 
εκτύπωση και αποστολή των εντύπων δήλωσης τιμών στα 
Κάμπινγκ. Επίσης το Ξ.Ε.Ε. θα φροντίσει και για την εκτύ¬ 
πωση των απαιτούμενων πινακίδων τιμών. 

10. Το Ξ.Ε.Ε. μετά τον έλεγχο και την θεώρηση που θα 
κάνει στις υπεύθυνες δηλώσεις τιμών που θα υποβληθούν 
από τα κάμπινγκ, θ’ αναλάβει όλη τη διαδικασία υποβολής 
αυτών στις οικίες Π.Υ.Τ του ΕΟΤ. για την έγκρισή τους και 
τη σφράγιση της πινακίδας τιμών. 

Στη συνέχεια θα αποσταλούν στα κάμπινγκ ένα αντίγρα¬ 
φο εγκεκριμένης δήλωσης τιμών και η σφραγισμένη πινα¬ 
κίδα την οποία τα κάμπινγκ πρέπει να αναρτήσουν υποχρε¬ 
ωτικά σε εμφανές σημείο της υποδοχής του κάμπινγκ. 

11 .Το Ξ.Ε.Ε. με σχετική εγκύκλιό του την οποία θ’ απο- 
στείλει σ’ άλατα κάμπινγκ της χώρας θα τους διευκρινίζει 
την διαδικασία υποβολής των δηλώσεων τιμών και θα 
τους επισημαίνει ότι η μη τήρηση της απόφασης αυτής 
επισύρειτην επιβολή από τις οικίες Π. Υ.Ττου ΕΟΤ, των νό¬ 
μιμων κυρώσεων. 

12. Αυξομειώσεις δεν επιτρέπονται εκτός από τις παρα¬ 
κάτω (13,14) περιπτώσεις. Οποιαδήποτε μείωση των δη- 
λωθεισών τιμών κάτω από τα επιτρεπόμενα και οριζόμενα 
διά της παρούσης όρια, αποτελεί σοβαρή αιτία για την 
επιβολή κυρώσεων, σύμφωνα με τις διατάξεις του Ν. 
2160/1993 αρ. 4 παρ. 7 (πρόστιμο μέχρι 1.467,36 ΕΥΡΩ) ή 
άλλες σχετικές διατάξεις. 

13. ΕΠΙΒΑΡΥΝΣΕΙΣ 

Οι τιμές που θα δηλωθούν από τους επιχειρηματίες κά¬ 
μπινγκ θα περιέχουν ενσωματωμένους τους προβλεπό- 

μένους από τον νόμο φόρους και τέλη. (ΦΠΑ8%, ή 6%, τέ¬ 
λος παρεπιδημούντων 2%). 

14. ΕΚΠΤΩΣΕΙΣ 

Το ανώτατο όριο έκπτωσης δεν μπορεί να υπερβαίνει το 
ύψος του 20% με την προϋπόθεση ότι οι τιμές που θα δια¬ 
μορφώνονται μετά την έκπτωση δεν θα είναι μικρότερες 
των πιο πάνω ελάχιστων τιμών. Για τους δικαιούχους προ¬ 
γραμμάτων κοινωνικού και εσωτερικού τουρισμού και φο¬ 
ρέων του Δημόσιου τομέα οι επιχειρήσεις των κάμπινγκ 
μπορούν να προβαίνουν σε εκπτώσεις μεγαλύτερες του 
20% των τιμών που έχουν δηλώσει ανάλογα με την σύμ¬ 
βαση που θα έχει υπογράφει μεταξύ του κρατικού φορέα 
και του επιχειρηματία. 

15. Σε όλους τους χώρους του καταλύματος (π.χ. οικι¬ 



ακοί, εστιατόριο, πισίνα κ.α.), θα παρέχεται πόσιμο κρύο 
νερό , χωρίς χρέωση και ιδιαίτερα κατά την άφιξη του πε¬ 
λάτη. Εμφιαλωμένο νερό θα διατίθεται μόνον εφ'οσον ζη¬ 
τηθεί από τον πελάτη. 

16. Οι τιμές διημέρευσης καθορίζονται από τον επιχει¬ 
ρηματία και ισχύουν εφ’ όσον δηλωθούν και εγκριθούν. 

17. Η απόφαση αυτή δεν συνεπάγεται δημοσιονομική 
επιβάρυνση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Δεκεμβρίου 2004 

Ο ΥΦΥΠΟΥΡΓΟΣ 

ΑΝΑΣΤΑΣΙΟΣ ΛΙΑΣΚΟΣ 


ΕΛΛΗΝΙΚΗ ΔΗΜΟΚΡΑΤΙΑ 

ΥΠΟΥΡΓΕΙΟ ΤΟΥΡΙΣΤΙΚΗΣ ΑΝΑΠΤΥΞΗΣ 

ΕΙΔΙΚΟ ΕΝΤΥΠΟ ΔΗΛΩΣΗΣ ΤΙΜΏΝ ΚΑΜΠΙΝΓΚ 


ΤΙΤΛΟΣ ΚΑΜΠΙΝΓΚ: . 

ΕΠΙΧΕΙΡΗΜΑΤΙΑΣ ΚΑΜΠΙΝΓΚ:. 

ΚΑΤΗΓΟΡΙΑ ΚΑΜΠΙΝΓΚ:.ΑΡΙΘΜΟΣ ΣΗΜΑΤΟΣ: 

ΠΕΡΙΟΧΗ:. 

ΤΗΛΕΦΩΝΟ ΚΑΜΠΙΝΓΚ:. 

ΧΕΙΜΕΡΙΝΗ ΔΙΕΥΘΥΝΣΗ:. 

Α.Φ.Μ.:.Δ.Ο.Υ.:. 

ΝίΜΟΛΟΓΊΟ ΕΤΟΥΣ 2005 


ΧΡΟΝΙΚΗ ΠΕΡΙΟΔΟΣ 



ΑΠΟ. 

ΕΩΣ. 

ΑΠΟ. 

ΕΩΣ. 

ΤΙΜΗ ΣΕ ΕΥΡΩ 

ΤΙΜΗ ΣΕ ΕΥΡΩ 

1. Διανυκτέρευση ενηλίκου 



2. Διανυκτέρευση παιδιού 



3. Αυτοκίνητο 



4. Τροχόσπιτο 



5. Τροχοσκηνή 



6. Αυτοκινούμενο τροχόσπιτο 



7. Σκηνή μικρή 



8. Σκηνή μεγάλη 



9. Πούλμαν μέχρι 16 θέσεων 



10.Πούλμαν άνω των 16 θέσεων 



11. Μοτοσυ κλέτα 



12.Σκάφος τρέϊλερ 



13.Ενοικίαση σκηνής 



14.Ηλεκτρικό ρεύμα 



15.Ενοικίαση οικιακού με ΝΛ/.Ο. 



16.Ενοικίαση οικιακού άνευ ΝΛ/.Ω. 




Τιμές για πρόσθετες παροχές. 


.Τιμή διημέρευσης. 

Στις παραπάνω τιμές συμπεριλαμβάνονται άλες οι νόμιμες επιβαρυνθείς (ΦΠΑ και τέλος παρεπιδημούντων). 

Στις ανωτέρω τιμές επιτρέπεται έκπτωση .%. 

Ο ΔΗΛΩΝ 

ΞΕΝΟΔΟΧΕΙΑΚΟ ΕΠΙΜΕΛΗΤΗΡΙΟ ΕΛΛΑΔΟΣ _ 

Έχουν ελεγχθεί και θεωρούνται οι παραπάνω Ε.Ο.Τ 

τιμές σύμφωνα με την υπ' αριθ. Εγκρίνουμε τις παραπάνω τιμές που δηλώθηκαν 

απόφαση ταυ Υφυπουργού Ανάπτυξης για το έτος 2005. 

Αθήνα. 

Ο/Η ΔΙΕΥΘΥΝΤΗΣ ΞΕΕ 


Η απόφαση αυτή να δημοσιευθεί στην Εφημερίδα της Κυβερνήσεως. 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ριΐίρ : νννννν. θΐ. 9 γ - β-ιτηβίΙ: ννβ6πη35ίβΓ @ βί.ςτ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 & Περιφερειακά Γ ραφεία 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Ολγας 227 
ΠΕΙΡΑΙΑΣ - Ευριπίδου 63 
ΠΑΤΡΑ -Κορίνθου 327 

ΙΩΑΝΝΙΝΑ -Διοικητήριο 
ΚΟΜΟΤΗΝΗ - Δημοκρατίας 1 


(2310) 423 956 
(210)413 5228 
(2610) 638 109 
(2610) 638 110 
(26510) 87215 
(25310) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ -Πεδιάδος 2 

ΛΕΣΒΟΣ - Πλ.Κωνσταντινουπόλεως 1 


(2410)597449 
(26610) 89 122 
(26610) 89 105 
(2810) 300 781 
(22510) 46 654 
(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 θιιιό, προσαυξανόμενη κατά 0,20 ουίΌ για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 βυΐΌ ανά σελίδα. 

Σε μορφή Οϋ: 


Τεύχος 

Περίοδος 

Ευπο 

Τεύχος 

Περίοδος 

Ευπο 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας Ετήσιο 

100 

Β' 

3μηνιαίο 

80 

Ανωτάτου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 




• Η τιμή πώλησης μεμονωμένων Φ.Ε.Κ ειδικού ενδιαφέροντος σε μορφή οά-Γοτπ και μέχρι 100 σελίδες σε 5 ουίΌ προσαυξανόμενη κατά 

1 θυτο ανά 50 σελίδες. 






• Η τιμή πώλησης σε μορφή οά-Γοσι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 ουτο ανά έτος. 


ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: 

τηλεφωνικά : 210-4071010, ίοχ: 210 - 4071010 ϊπΙθγπθΙ 

ΗΗρ://νννννν.θ1.9ΐ·. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙπΙβΓπβΙ 


Α' (Νόμοι, Π.Δ., Συμβάσεις κτλ.) 

225 € 

190 € 

Β' (Υπουργικές αποφάσεις κτλ.) 

320 € 

225 € 

Γ' (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10 € 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α'), Δεύτερο (Β') και Τέταρτο (Δ') 

- 

450 € 


> Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 θυιτ>, ποσό το οποίο αφορά 
ταχυδρομικά έξοδα. 

» Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυ¬ 
ξιακών Πράξεων & Συμβάσεων, Δελτίο Εμπορικής και Βιομηχανικής Ιδιοκτησίας και Διακηρύξεων Δημοσίων Συμβάσεων, η τιμή 
προσαυξάνεται πέραν του ποσού της ετήσιας συνδρομής έτους 2005, κατά 25 ευΐΌ ανά έτος παλαιότητας και ανά τεύχος, για δε το 
τεύχος Α.Ε. & Ε.Π.Ε., κατά 30 θυιτ>. 


1 Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠ ΕΤ (5% του ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΙεΓΠθΙ, με την καταβολή των αντίστοιχων 
ποσών συνδρομής και ΤΑΠΕΤ. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

1 Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





























